**BANCA NAȚIONALĂ A MOLDOVEI**

**COMITETUL EXECUTIV**

**HOTĂRÂREA Nr. 104**

**din 25 mai 2023**

**Cu privire la modificarea Hotărârii Comitetului executiv al Băncii Naționale a Moldovei**

**nr.123 din 25 aprilie 2019 „Cu privire la limitele maxime ale comisioanelor**

**pentru serviciile prestate de către „Depozitarul central unic al valorilor mobiliare” S.A.”**

În temeiul art. 5 alin. (1) lit. f), art. 11 alin. (1) și art. 492 din Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, art. 45 alin. (1) din Legea nr.234/2016 cu privire la Depozitarul central unic al valorilor mobiliare (Monitorul Oficial al Republicii Moldova, 2016, nr. 343-346, art. 711), cu modificările ulterioare, Comitetul executiv al Băncii Naționale a Moldovei

**HOTĂRĂŞTE:**

1. Secțiunea 8 din anexa la Hotărârea Comitetului executiv al Băncii Naționale a Moldovei nr.123 din 25 aprilie 2019 „Cu privire la limitele maxime ale comisioanelor pentru serviciile prestate de către „DEPOZITARUL CENTRAL UNIC AL VALORILOR MOBILIARE” S.A.” va avea următorul cuprins:

„**8.** **Comisioane pentru decontarea tranzacțiilor cu valori mobiliare încheiate pe piața reglementată sau MTF**

|  |  |  |
| --- | --- | --- |
| **Comisioane** | **Limita maximă a comisionului** | **Descriere** |
| * 1. Comision pentru decontarea tranzacțiilor cu valori mobiliare încheiate pe piața reglementată sau MTF, cu excepția tranzacțiilor stabilite de pct. 8.2. și 8.3.
 | 0,2% din valoarea tranzacției decontate  | Comisionul se aplică participanților la Depozitarul central, care au efectuat tranzacția. Comisionul se percepe în mod egal (1/2 din valoarea comisionului) de la fiecare parte a tranzacției. |
| * 1. Comision pentru decontarea tranzacțiilor cu valori mobiliare de stat cu termen lung de circulație încheiate pe piața reglementată sau MTF
 | 0,1% din valoarea tranzacției decontate  | Comisionul se aplică participanților la Depozitarul central, care au efectuat tranzacția. Comisionul se percepe în mod egal (1/2 din valoarea comisionului) de la fiecare parte a tranzacției. |
| * 1. Comision pentru decontarea tranzacțiilor REPO
 | 0,06% din valoarea tranzacției decontate  | Comisionul se aplică participanților la Depozitarul central, care au efectuat tranzacția. Comisionul se percepe în mod egal (1/2 din valoarea comisionului) de la fiecare parte a tranzacției, la ambele etape ale tranzacției REPO. |

”

1. Prezenta hotărâre se publică pe pagina oficială a Băncii Naționale a Moldovei și se comunică Depozitarului central unic al valorilor mobiliare.
2. Prezenta hotărâre intră în vigoare la data adoptării.